bluuebunny/crossref_metadata_2025 huggingface dataset:
Theory of international relations
Authors: Παιδή Ρεβέκκα
Published: September 2021

H παρούσα διατριβή ασχολείται με τα Μικρά Κράτη στο διεθνές σύστημα και επικεντρώνεται στη μελέτη της βιβλιογραφίας επί των διεθνών σχέσεων των Μικρών Κρατών. Kαταγράφει, συνοψίζει, αποτιμά την υπάρχουσα βιβλιογραφία, αναλύει και συνθέτει τα ευρήματα, προκειμένου να παρουσιάσει ένα συνεκτικό πλαίσιο ανάλυσης των Διεθνών Σχέσεων των Μικρών Κρατών. Σκοπός της διατριβής ειναι να καλύψει το κενό που έχει διαπιστωθεί διαχρονικά στη βιβλιογραφία των Μικρών Κρατών και αφορα την ελλιπή γνώση μας για την έρευνα στις διεθνείς σχέσεις των Μικρών Κρατών και την αξιοποίηση των υφιστάμενων ερευνητικών αποτελεσμάτων. Τα πέντε πιο σημαντικά στοιχεία που συνεισφέρει η διατριβή στο επιστημονικό πεδίο των Διεθνών Σχέσεων και πιο συγκεκριμένα στη μελέτη των Μικρών Κρατών είναι: 1 Η κάλυψη του κενού της συλλογής της υπάρχουσας γνώσης για τα Μικρά Κράτη που έχει διαπιστωθεί διαχρονικά από πολλούς μελετητές. 2 Η συλλογή, κατηγοριοποίηση και κριτική ανάλυση της βιβλιογραφίας που γίνεται σε έκταση που δεν είχε πραγματοποιηθεί μέχρι σήμερα και με τέτοιο τρόπο, ώστε να παρουσιάζει τη συνοχή στο πεδίο μελέτης των Μικρών Κρατών, να προσφέρει υποθέσεις εργασίας για νέες μελέτες, αλλά και συμπεράσματα για τη διαμόρφωση πολιτικής. Έτσι, επιτρέπει την αξιοποίηση της υφιστάμενης γνώσης, αλλά και την αναγνώριση υποδειγμάτων συμπεριφοράς Μικρών Κρατών, η έλλειψη των οποίων αποτέλεσε εμπόδιο για την ανάπτυξη του πεδίου σύμφωνα με μελετητές των Μικρών Κρατών. 3 Η σύγκριση των κύριων ευρυμάτων που προκύπτουν από την ανάλυση των μελετών των Μικρών Κρατών με τις αρχές του Ρεαλισμού και το συμπέρασμα ότι η συμπεριφορά των Μικρών Κρατών, αλλά και η μελέτη της, έχει περισσότερα κοινά σημεία με τον Ρεαλισμό, αντίθετα με ό,τι υποστηρίζεται από άλλους μελετητές . 4 Η εισαγωγή της έννοιας του “επιχειρηματία”, όπως συναντάται στις μελέτες για την επιχειρηματικότητα, για την περαιτέρω ανάλυση της έννοιας του “μικρού, αλλά έξυπνου κράτους”. 5 Η ανάδειξη κενών στη βιβλιογραφία των Μικρών Κρατών, όπως για παράδειγμα, σχετικά με τη χρήση σκληρής ισχύος από τα Μικρά Κράτη, με τις διαμάχες των Μικρών Κρατών μεταξύ τους ή μεταξύ Μικρού Κράτους και Μεγάλης Δύναμης, αλλά και η γεωγραφική διεύρυνση της μελέτης των Μικρών Κρατων στην Ευρώπη προς την Κεντροανατολική Ευρώπη και τη Μεσόγειο
Συμβολή στη μελέτη της νεοελληνικής επιστολογραφίας
Authors: Δούκα Δέσποινα
Published: September 2021

[…] Απώτερος σκοπός της μελέτης είναι να προσδιοριστούν κύριες συντεταγμένες της σεφερικής αλληλογραφίας με βάση ένα «σώμα» εκδεδόμενων τόμων και, επικουρικά, διάσπαρτες δημοσιευμένες επιστολές του λογοτέχνη. Η ήδη εκδεδομένη πολύτομη αλληλογραφία Σεφέρη, μολονότι αναμένει τη συμπλήρωσή της με την έκδοση και άλλων τόμων, είναι επαρκέστατος χώρος δεδομένων σχετικών με τις βασικές παραμέτρους της σεφερικής δημιουργίας. Και αυτό είναι ο πρώτιστος στόχος της συγκεκριμένης διατριβής – πράγμα που καθορίζει και την κειμενοκεντρική μεθοδολογία της: να ανασυνθέσει το «πρόσωπο του ποιητή» (έργο και ποιητική) και τη διάστασή του ως επιστολογράφου με βάση τα δεδομένα μεγάλου μέρους των εκδεδομένων σεφερικών επιστολών. Δίδεται, επομένως, έμφαση στα επιστολικά δεδομένα, τα οποία εμπλουτίζονται με αναφορές στην ογκώδη ερευνητική βιβλιογραφία Σεφέρη, όπου απαιτείται να διασαφηθεί ή να σχολιαστεί περαιτέρω το περιεχόμενο των επιστολών. […]
Ανάπτυξη και χρήση μεθοδολογιών πολλαπλής διακριτικής και κατευθυντικής ανάλυσης βιοΐατρικών δεδομένων για την ανάδειξη παθολογικών προτύπων
Authors: Τσιαπάρας Νικόλαος
Published: September 2021

Στο πλαίσιο της παρούσας διδακτορικής διατριβής ερευνάται η δυνατότητα της κατευθυντικής ανάλυσης πολλαπλής κλίμακας να αναδείξει παθολογικά πρότυπα σε ιατρικά δεδομένα. Αρχικά εφαρμόζεται στην Ψυχοακουστική, με σκοπό την εκτίμηση της αλληλεπίδρασης των δυναμικών των νευρώνων κατά τη διάρκεια πειραματικής διαδικασίας. Η Ψυχακουστική είναι κλάδος της ψυχοφυσικής που ερευνά τη σχέση μεταξύ της έντασης του φυσικού ερεθίσματος και της υποκειμενικής εμπειρίας που δημιουργείται στον εξεταζόμενο. Τα σήματα εγκεφαλικής δραστηριότητας (εγκεφαλογράφημα και προκλητά δυναμικά) 25 εθελοντών καταγράφονται και αναλύονται χρησιμοποιώντας την κυματιδιακή συνάφεια και εντροπία, με στόχο τη διερεύνηση της ικανότητας του εξεταζομένου να διακρίνει διαφορές στη διάρκεια ακουστικών παλμών χωρίς ή με προηγούμενη έκθεση σε ηλεκτρομαγνητική ακτινοβολία κινητής τηλεφωνίας τρίτης γενιας. Η ανάλυση εστιάζεται στις ζώνες συχνοτήτων δ, α και γ. Σύμφωνα με τη μελέτη, η προηγούμενη έκθεση σε ηλεκτρομαγνητική ακτινοβολία επηρεάζει την ικανότητα του εξεταζόμενου να διακρίνει λεπτές διαφορές. Η μείωση της εντροπίας οφείλεται στην ανταλλαγή ενέργειας μεταξύ των συχνοτήτων α και δ δηλώνοντας την αδυναμία συγκέντρωσης/προσήλωσης σε μια σκέψη ή δραστηριότητα. Επίσης, μελετώνται οι δυνατότητες που προσφέρει η ανάλυση πολλαπλών επιπέδων στην αξιόπιστη διάκριση συμπτωματικών και ασυμπτωματικών αθηρωματικών πλακών καρωτίδας από εικόνες υπερήχου Β σάρωσης. Το δείγμα που χρησιμοποιήθηκε στη διατριβή επιτρέπει την ανάλυση στις δυο καρδιακές φάσεις (συστολή/διαστολή). Τα χαρακτηριστικά υφής και κίνησης είναι σημαντικά για τη διάγνωση και διαχείρηση της σταθερότητας/αστάθειας της πλάκας. Όσον αφορά στην ακρίβεια της διάκρισης συμπτωματικών και ασυμπτωματικών ασθενών, οι αλγόριθμοι κατευθυντικής πολυκλιμακωτής ανάλυσης υπερείχαν των αλγορίθμων πολυκλιμακωτής ανάλυσης, οι οποίοι με τη σειρά τους, υπερείχαν των συμβατικών στατιστικών μεθόδων (1ης και 2ης τάξης) καθώς και της κλασματικής διάστασης. Συγκεκριμένα, τα αποτελέσματα αναδεικνύουν την υπεροχή (79.3%) του μετασχηματισμού κορυφής (curvelet). Επιπλέον, η ανάπτυξη του αιτιατού επιπέδου με σκοπό την εκτίμηση της πολυπλοκότητας του περιεχομένου της αθηρωματικής πλάκας οδήγησε σε περαιτέρω βελτίωση της ακρίβειας (91.4%). Τα αποτελέσματα δείχνουν ότι οι ασυμπτωτικές πλάκες χαρακτηρίζονται από μεγαλύτερη τάξη (μικρότερη εντροπία) και παρουσία μοτίβων (μεγαλύτερη στατιστική πολυπλοκότητα) σε σχέση με τις συμπτωματικές πλάκες. Τέλος, επιχειρήθηκε βελτιστοποίηση των παραμέτρων πολυ-επίπεδου αλγορίθμου ανάλυσης κίνησης ως προς το σχήμα αποσύνθεσης, το επίπεδο ανάλυσης και τη χρησιμοποιούμενη συνάρτηση κυματιδίου. Για το σκοπό αυτό, χρησιμοποιήθηκε ένα συνθετικό σύνολο δεδομένων - ακολουθίες εικόνων υπερήχου της καρωτίδας που δημιουργήθηκαν υπολογιστικά. Η μελέτη ανεδειξε ότι η χρήση του στάσιμου μετασχηματισμού στο πρώτο επίπεδο αποσύνθεσης και της συνάρτησης coif5 παρέχει τη μεγαλύτερη ακρίβεια.
Δυναμικά στοχαστικά μοντέλα καναλιού για δορυφορικά και ασύρματα δίκτυα επικοινωνιών με χρήση πολυδιάστατων στοχαστικών διαφορικών εξισώσεων
Authors: Καραγιάννης Γεώργιος
Published: September 2021

Αντικείμενο της διατριβής είναι η ανάπτυξη και εφαρμογή στοχαστικών μοντέλων στην μοντελοποίηση του φυσικού στρώματος σε ασύρματα επικοινωνιακά συστήματα μέσω της χρήσης πολυδιάστατων στοχαστικών διαφορικών εξισώσεων (ΣΔΕ). Ειδικότερα αντικείμενα της διατριβής αποτελούν η δυναμική στατιστική μελέτη και πρόβλεψη της απόσβεσης λόγω βροχής σε δορυφορικά συστήματα σε συχνότητες άνω των 10GHz, η δυναμική στατιστική μελέτη και η εκτίμηση της απόσβεσης με κλιμάκωση συχνότητας (frequency scaling) με εφαρμογές σε συστήματα ελέγχου ισχύος στην άνω ζεύξη και η δυναμική στατιστική μελέτη και η πρόβλεψη του φαινόμενου της σκίασης (shadowing) σε ασύρματα δίκτυα.Στο πρώτο μέρος της διατριβής που αποτελείται από τα πρώτα τρία κεφάλαια παρέχεται μια εισαγωγική περιγραφή των σύγχρονων ασύρματων δικτύων, της επίδρασης του ραδιοδιαύλου και των σύγχρονων τεχνικών άμβλυνσης των διαλείψεων. Τα κυρίως αποτελέσματα της έρευνας της διατριβής παρουσιάζονται στο δεύτερο μέρος. Στο κεφ. 4 παρουσιάζεται νέο πολυδιάστατο δυναμικό στοχαστικό μοντέλο για την μοντελοποίηση της απόσβεσης λόγω βροχής σε πολλαπλές δορυφορικές ζεύξεις. Το μοντέλο λαμβάνει υπόψη του τη χωρική και χρονική διακύμανση της απόσβεσης. Είναι ένα συνεχές στοχαστικό δυναμικό μοντέλο, που μπορεί να θεωρηθεί ως η γενίκευση του γνωστού μοντέλου Maseng-Bakken σε διάσταση και βασίζεται σε ένα σύστημα στοχαστικών διαφορικών εξισώσεων (ΣΔΕ). Αποτελεί εκτός από ένα χρήσιμο εργαλείο αναπαραγωγής συσχετισμένων χρονοσειρών απόσβεσης λόγω βροχής σε ζεύξεις, ένα γενικότερο θεωρητικό πλαίσιο για τον αναλυτικό υπολογισμό διάφορων χρήσιμων στατιστικών χαρακτηριστικών (πιθανότητες μετάβασης, διάρκεια διαλείψεων, φασματική περιγραφή). Στο κεφ. 5 παρουσιάζεται ένα νέο δυναμικό μοντέλο για την πρόβλεψη της απόσβεσης σε μια υψηλότερη συχνότητα, δεδομένης της απόσβεσης λόγω βροχής σε χαμηλότερη συχνότητα. Το νέο αυτό δυναμικό μοντέλο επιτρέπει τη δυναμική μοντελοποίηση της μεθόδου κλιμάκωσης συχνότητας (frequency scaling), καλύπτοντας ένα κενό στη βιβλιογραφία. Η μοντελοποίηση γίνεται με χρήση ΣΔΕ και άμεση εφαρμογή του μοντέλου αποτελεί ένα σχήμα ελέγχου της ισχύος της άνω ζεύξης (Uplink Power Control) σε ένα δορυφορικό σύστημα. Στο κεφ. 6 παρουσιάζεται ένα νέο δυναμικό μοντέλο για μελέτη και η πρόβλεψη του φαινόμενου της σκίασης σε ασύρματα δίκτυα με χρήση ΣΔΕ. Το μοντέλο είναι σε θέση να αναπαραγάγει τη χρονική μεταβολή του φαινομένου της σκίασης σε πολλούς χρήστες λαμβάνοντας υπόψη τόσο τα στάσιμα στατιστικά χαρακτηριστικά της σκίασης όσο και τη χωρο-χρονική συσχέτιση του φαινομένου. Πρόσθετα στην περίπτωση του -διάστατου δυναμικού μοντέλου της σκίασης παρουσιάζεται μια νέα μέθοδος μελέτης της διάρκειας των διαλείψεων με χρήση μεθόδων τμήσης στάθμης διανυσματικών ανελίξεων. Η διατριβή ολοκληρώνεται με προτάσεις για την περαιτέρω συνέχιση της έρευνας.
Ανάλυση και σύγκριση αλγορίθμων ευκαιριακού χρονοπρογραμματισμού σε ασύρματα δίκτυα επικοινωνιών
Authors: Γιαννουλάκης Ιωάννης
Published: September 2021

Τα δίκτυα ασύρματων επικοινωνιών γνωρίζουν ιδιαίτερη ανάπτυξη και χαρακτηρίζονται από τη συνεχώς αυξανόμενη ανάγκη για βελτιωμένες επιδόσεις και υψηλούς ρυθμούς μετάδοσης. Η διατριβή ασχολείται με τη μελέτη της επίδοσης σε συστήματα τηλεπικοινωνιών όπως το HSDPA και το HDR που βασίζονται σε αλγορίθμους ευκαιριακού χρονοπρογραμματισμού για την επιλογή του τερματικού που θα εξυπηρετηθεί σε κάθε χρονοσχισμή, λαμβάνοντας υπόψη την κατάσταση της ασύρματης ζεύξης. Βασικό γνώρισμα αυτού του τύπου χρονοπρογραμματισμού αποτελεί το γεγονός ότι ο μέσος ρυθμός εξυπηρέτησης δεν παραμένει σταθερός αλλά μεταβάλλεται ανάλογα με το πλήθος των ενεργών τερματικών. Ένα δίκτυο με τα παραπάνω χαρακτηριστικά αντιστοιχείται στο μοντέλο μερισμού του εξυπηρετητή με εξάρτηση από την κατάσταση, το οποίο στην πιο γενική μορφή που θεωρούμε εδώ, διαθέτει ξεχωριστές κλάσεις τερματικών ανάλογα με το μέσο επιτεύξιμο ρυθμό εξυπηρέτησης και γενική μορφή χώρου καταστάσεων ως αποτέλεσμα του ελέγχου αποδοχής κλήσεων. Στα πλαίσια της διδακτορικής διατριβής, για το συγκεκριμένο σύστημα υπολογίζεται η κατανομή του χρόνου απόκρισης κάποιου τερματικού δεδομένης κλάσης, η οποία εκφράζεται μέσω του εκθετικού ενός κατάλληλου πίνακα τύπου M. Η μορφή αυτή επιτρέπει τον χαρακτηρισμό του ασυμπτωτικού ρυθμού φθίσης ουράς της κατανομής με τη βοήθεια της ελάχιστης ιδιοτιμής του συγκεκριμένου πίνακα και ταυτόχρονα παρέχει εύκολα υπολογίσιμα άνω και κάτω φράγματα για την τιμή της. Επίσης, η διατριβή ασχολείται με τα φαινόμενα που προκύπτουν σε περιβάλλον διαχωρισμού χρονικής κλίμακας, διαχωρίζοντας τα τερματικά σε αργές και γρήγορες κλάσεις σύμφωνα με το μέσο ρυθμό μετάδοσης. Με εκμετάλλευση της σχεδόν πλήρως αποσυζεύξιμης δομής του πλήρους συστήματος, λαμβάνουμε ικανοποιητικές προσεγγίσεις για την επίδοση των αργών και των γρήγορων κλάσεων, οι οποίες προσφέρουν μεγαλύτερη ευκολία στην κατανόηση και υπολογιστική απλότητα. Παράλληλα, θεωρώντας ειδικότερες περιπτώσεις για τους ρυθμούς μετάδοσης των κλάσεων ή/και της μορφής του ελέγχου αποδοχής κλήσεων, καταλήγουμε σε χρήσιμα συμπεράσματα σχετικά με την επίδραση των αργών τερματικών στην κατανομή του χρόνου απόκρισης των γρήγορων τερματικών. Τα παραπάνω αποτελέσματα του γενικότερου προβλήματος εφαρμόζονται για την περίπτωση των υπό μελέτη συστημάτων τηλεπικοινωνιών και ακολουθεί η σύγκριση δύο βασικών αλγορίθμων ευκαιριακού χρονοπρογραμματισμού, όσον άφορα θέματα επίδοσης και δικαιοσύνης. Παρατίθενται χρήσιμα συμπεράσματα σχετικά με την αξία και την καταλληλότητα του καθενός, την επίδραση της μορφής του ελέγχου αποδοχής κλήσεων και τον προσδιορισμό της χειρότερης δυνατής περίπτωσης για τα τερματικά των γρήγορων κλάσεων. Επιπρόσθετα, προτείνεται ένας νέος αλγόριθμος ευκαιριακού χρονοπρογραμματισμού που συνδυάζει τα ευνοϊκά χαρακτηριστικά από τα ήδη μελετηθέντα σχήματα. Η διατριβή ολοκληρώνεται με την αριθμητική σύγκριση των θεωρητικών ευρημάτων.
Το νόμισμα στη Ρόδο
Authors: Κάσδαγλη Άννα-Μαρία
Published: September 2021

Η μελέτη καλύπτει τα καταγεγραμμένα χριστιανικά νομίσματα της περιόδου 498-1522 που βρέθηκαν στη Ρόδο και αποτελούν μέρος της συλλογής τηε Εφορείας Αρχαιοτήτων Δωδεκανήσου. Πρόκειται για 9,5 χιλιάδες τεμάχια,τα περισσότερα χάλκινα ή χαλκάργυρα.Περίπου 3.000 βρέθηκαν στην πόλη της Ρόδου,τα περισσότερα σε αρχαιολογικές ανασκαφές, και 230 στην ύπαιθρο. Περιλαβάνονταο επίσης δύο μεγάλα νομισματικά σύνολα της Ιπποτοκρατίας με χρονολογίασυγκρότησης περίτο 1421: το 'Εύρημα της Ιταλοκρατίας',με 4.247 νομίσματα, και το 'Εύρημα τις Καμίρου' με 1.834. 300 ακόμη νομίσματα άγνωστης προέλευσης μάλλον αποτελούνμεμονωμένες παραδόσεις των κατοίκων του νησιού.Το υλικό αυτό ρίχνει φως σε διάφορες πτυχές της τοπικής ιστορίας και κοινωνίας σε εύρος δέκα αιώνων. Οι'απώλειες κατ' έτος' αποτελούνδείκτη της νομισματικής κυκλοφορίας σε διάφορες περιόδους, ενώη παραβολή των νομισματικών ευρημάτων της Ρόδου με πολιτικά και άλλα ιστορικά συμβάντα αποκαλύπτει το ρόλο της κεντρικής εξουσίας στην πόλη και την ύπαιθρο. Η γεωγραφική κατανομή των ευρημάτων από περίπου 200 ανασκαφές και άλλες θέσεις παρακολουθεί τις αλλαγές στη λειτουργία της πόλης και την ιστορία των οικισμών της ενδοχώρας. Τα νομισματικάσύνολα της Ιπποτοκρατίας συμβάλλουν στην ακριβέστερη χρονολόγηση συνηθισμένων νομισματικών τύπων που θα επιτρέψουν τη χρονολόγηση ανασκαφικών συνευρημάτων καιοικοδομικών λειψάνων της περιόδου, ενώ παρέχουν σημαντικές πληροφορίες για τη λειτουργία του τοπικού νομισματοκοπείου. Η παρουσίαση του νομισματικού υλικού της Ρόδου επιτρέπει συγκρίσεις με άλλα σημαντικάστικάκέντρα της υστερορωμαϊκής, Βυζαντινής κα ιΛατινικής Ανατολής.
Optimized heuristic implementations in al multi - agent systems
Authors: Δρόσος Χρήστος
Published: September 2021

Κεντρικός στόχος της συνδυαστικής βελτιστοποίησης είναι να παραδώσει μια σειρά από ανεξάρτητα αποτελέσματα της επιχειρησιακής έρευνας με την εφαρμογή αλγορίθμων και της θεωρίας υπερ-γράφηματων σε μια σειρά τυχαίων θεωρητικά προβλημάτων της επιστήμης των υπολογιστών. Ένα βασικό κίνητρο είναι ότι χιλιάδες προβλήματα της πραγματικής ζωής μπορεί να διατυπωθούν ως αφηρημένα προβλήματα συνδυαστικής βελτιστοποίησης. Αν και, τα συστήματα πολλαπλών πρακτόρων μπορεί επίσης να χρησιμοποιηθεί για την επίλυση προβλημάτων που είναι δύσκολο ή αδύνατο για τυπικά συστήματα. Στην πράξη εκτεταμένη έρευνα απαιτείται για την επίλυση συνδυαστικών προβλημάτων βελτιστοποίησης με τη χρήση πολυπρακτορικών συστημάτων.Η παρούσα διατριβή ασχολείται με μεθευρετικές προσεγγίσεις των αλγορίθμων τεχνητής νοημοσύνης και συγκεκριμένα και ειδικότερα του "Βελτιστοποίηση σμήνους σωματιδίων" και του "Βελτιστοποίηση αποικίας μυρμηγκιών"Συγκεκριμένα η παρούσα διατριβή εστίασε στα παρακάτω θέματα1.συνδυαστική βελτιστοποίηση των ευφυών συστημάτων πολλαπλών πρακτόρων2.Δυνατότητες των σύγχρονων ευφυών πολυπρακτορικών συστημάτων και βιωσιμότητα αυτών Στα παραπάνω πλαίσια για να ερευνήσουμε τη συμπεριφορά αυτών των αλγορίθμων ασχοληθήκαμε με την επίλυση των παρακάτω τριών προβλημάτων βελτιστοποίησεις1. Το πρόβλημα της δρομολόγησης ενός πλοίου με τη χρήση του αλγορίθμου "Βελτιστοποίηση Σμήνους Σωματιδίων"2. Στην αποτίμηση της επίδρασης του ορισμού αρχικής ποσότητας φερορμόνης στον αλγόριθμο "Βελτιστοποίηση αποικίας μυρμηγκιών" για την επίλυση προβλημάτων δρομολόγησης3. Μια συγκριτική μελέτη των μεθευρετικών αλγορίθμων για το σχεδιασμό ενός "Στόχου από Βελάκια (Dartboard)"
Διερεύνηση σύγχρονων τεχνικών ανάλυσης δορυφορικών εικόνων για την χαρτογράφηση και παρακολούθηση δασικών εκτάσεων
Authors: Δραγόζη Ελένη
Published: September 2021

Η παρούσα διδακτορική διατριβή πραγματεύεται το γενικότερο ζήτημα της χαρτογράφησης και παρακολούθησης των δασικών εκτάσεων, αξιοποιώντας δύο προηγμένες μεθόδους ανάλυσης δορυφορικών δεδομένων, τις Μηχανές Διανυσμάτων Υποστήριξης και την Αντικειμενοστραφή Ταξινόμηση. Κύριος σκοπός της ήταν η χαρτογράφηση των καμένων δασικών εκτάσεων, η εκτίμηση της καταστροφής που αυτές υφίστανται, αλλά και η παρακολούθηση της εξέλιξης τους, μέσω της χρήσης δορυφορικών εικόνων πολύ υψηλής χωρικής ευκρίνειας (VHR). Επιμέρους στόχοι της διατριβής αποτελούν α) η διερεύνηση σύγχρονων μεθόδων ταξινόμησης δορυφορικών εικόνων για την χαρτογράφηση καμένων εκτάσεων και την παραγωγή θεματικών χαρτών υψηλής ακρίβειας, β) η διερεύνηση του βαθμού στον οποίο οι τοπογραφικές συνθήκες και η σφοδρότητα καύσης που μετράται στο πεδίο με το δείκτη CBI, μπορούν να εξηγήσουν τη μεταπυρική δυναμική της βλάστησης που υπολογίζεται μέσω των VHR δορυφορικών δεδομένων και γ) η παρακολούθηση της εξέλιξης της σφοδρότητας καύσης με τη χρήση του δείκτη Composite Burned Index (CBI) και των εικόνων GeoEye. Για την υλοποίηση των παραπάνω στόχων προτείνονται τρείς μεθοδολογίες οι οποίες επιτρέπουν την αποτελεσματική καταγραφή και μελέτη των άμεσων και βραχυπρόθεσμων συνεπειών μιας πυρκαγιάς. Η πρώτη μεθοδολογία που αναπτύχθηκε είχε ως σκοπό την ακριβή και λεπτομερή χαρτογράφηση της καμένης έκτασης με τη χρήση διάφορων μοντέλων ταξινόμησης εικόνας. Η δεύτερη μεθοδολογία που αναπτύχθηκε είχε ως σκοπό να αποκαλύψει τη σχέση που υπάρχει ανάμεσα στην τοπογραφία και τις μετρήσεις πεδίου CBI, με τη μεταπυρική δυναμική της βλάστησης, μέσω της χρήσης της στατιστικής μεθόδου ανάλυσης πλεονασμού (Redundancy Analysis-RDA.) Επιπρόσθετος στόχος της ήταν να αναδείξει ποια από τις δορυφορικές μεταβλητές που υπολογίστηκαν μέσω των VHR δορυφορικών εικόνων (ως μεταβλητές θεωρήθηκαν τα κανάλια των εικόνων και ο δείκτης NDVI), μπορούν να χρησιμοποιηθούν για να ανιχνεύσουν και να παρακολουθήσουν τη μεταπυρική δυναμική της βλάστησης. Η τρίτη και τελευταία μεθοδολογία που αναπτύχθηκε αποσκοπούσε στην παρακολούθηση και καταγραφή του βαθμού περιβαλλοντικής αλλαγής που υφίστανται οι περιοχές που επλήγησαν από τις δασικές πυρκαγιές. Στα πλαίσια της εν λόγω διαδικασίας αναπτύχθηκαν τρία μοντέλα ταξινόμησης βασισμένα σε αντικείμενα (object based classification models), με σκοπό τη χαρτογράφηση της σφοδρότητα καύσης στην περιοχή μελέτης. Η επίτευξη αυτού του στόχου πραγματοποιήθηκε με τη χρήση δορυφορικών εικόνων που ελήφθησαν σε τρεις διαφορετικές χρονικές στιγμές (2011, 2012 και 2014). Οι θεματικοί χάρτες που προέκυψαν από τη διαδικασία τη διαδικασία της ταξινόμησης αναλύθηκαν περαιτέρω με τη χρήση δεικτών τοπίου για να μελετηθεί η διαχρονική εξέλιξη της δομής τους. Από την ανάλυση που πραγματοποιήθηκε αναδείχτηκαν τις διαχρονικές τάσεις μεταβολής που παρουσιάζουν οι περιοχές με διαφορετικό βαθμό σοβαρότητας επιπτώσεων καθώς και οι παράγοντες που ενδέχεται να σχετίζονται με αυτές τις τάσεις
Η παρισινή κομμούνα (1871) και η Ελλάδα
Authors: Μαρίνου Πολυξένη
Published: September 2021

Η παρούσα διατριβή στοχεύει στη μελέτη της πρόσληψης της Παρισινής Κομμούνας στην Ελλάδα. Αποτελείται από τρεις επιμέρους θεματικές, ήτοι: α) την πρόσληψη του γαλλοπρωσικού πολέμου στην Ελλάδα και τη συγκρότηση ελληνικών εθελοντικών σωμάτων στο πλευρό της Γαλλίας σε συνδυασμό με το τελευταίο ταξίδι του μελλοντικού κομμουνάρου Gustave Flourens στο ελληνικό βασίλειο, β) την πρόσληψη των γαλλικών εξελίξεων στην Αθήνα από τον Ιανουάριο έως τον Σεπτέμβριο του 1871, γ) τη συμμετοχή Ελλήνων στην Κομμούνα του Παρισιού. […]
Εκπαιδευτική προσέγγιση στην προστασία μνημείων
Authors: Κωνσταντή Αγορίτσα
Published: September 2021

Στην παρούσα διδακτορική διατριβή σχεδιάσθηκε, υλοποιήθηκε,αποτιμήθηκε και βελτιστοποιήθηκε εκπαιδευτικό πείραμα διασύνδεσηςτης τριτοβάθμιας με τη δευτεροβάθμια εκπαίδευση στο γνωστικό πεδίοτης Προστασίας Μνημείων. Το συγκεκριμένο πεδίο επιλέγεται ωςπιλοτικός τομέας εφαρμογής, καθώς παρουσιάζει διεπιστημονικόχαρακτήρα, συνδυάζει θέματα φυσικών επιστημών, τεχνολογίας,μηχανικής και μαθηματικών με θέματα ανθρωπιστικών και κοινωνικώνεπιστημών, είναι ελκυστικός προς τους νέους, απαιτεί το συνδυασμότεχνικών λύσεων με κοινωνικές θεωρήσεις και ασχολείται μεπραγματικά προβλήματα που συναντώνται στην πράξη. Για τηνεκπαιδευτική προσέγγιση της Προστασίας Μνημείων, αφούπραγματοποιήθηκε ανάλυση και αξιολόγηση της υφιστάμενηςκατάστασης αναφορικά με τα διατιθέμενα εκπαιδευτικά προγράμματαγια μη εξειδικευμένο κοινό, αναπτύχθηκε εκπαιδευτική μεθοδολογία,λαμβάνοντας υπ’ όψιν τις ιδιαίτερες ανάγκες και απαιτήσεις τωνμαθητών. Το εκπαιδευτικό περιεχόμενο είχε έξι βασικούς θεματικούςάξονες, και συγκεκριμένα τους: Αξίες και ευαισθητοποίηση,Γνωρίζοντας τη δομημένη πολιτιστική κληρονομιά, Φθορά καιπεριβάλλον, Η διαδικασία της συντήρησης, Παρακολούθηση και έλεγχος- διατήρηση, Διαχείριση και χρήση. Από διδακτικής απόψεωςεπιλέχθηκε η εφαρμογή υβριδικής εκπαιδευτικής μεθοδολογίας, η οποίασυνδύασε παραδοσιακές με σύγχρονες προσεγγίσεις μάθησης, όπως ηβιωματική μάθηση και η μάθηση βασισμένη σε πρόβλημα. Η υλοποίησητης εκπαιδευτικής μεθοδολογίας πραγματοποιήθηκε σε ΠειραματικόΚύκλο Μαθημάτων που οργανώθηκε από την τριτοβάθμια εκπαίδευσηκαι είχε ως αποδέκτες μαθητές της δευτεροβάθμιας εκπαίδευσης. Ηαποτίμηση του εκπαιδευτικού πειράματος πραγματοποιήθηκε μεαξιολόγηση σε όλα τα στάδια (αρχική, ενδιάμεση, τελική). Μέσω τηςαξιολόγησης αναδείχθηκε η επιτυχία της αναπτυσσόμενηςμεθοδολογίας, η προσέλκυση του ενδιαφέροντος των μαθητών, ηαύξηση του κέρδους μάθησης, η σημασία της βιωματικής προσέγγισηςμέσω επί τόπου εργασιών πεδίου και εργαστηριακών ασκήσεων, ηενεργοποίηση των μαθητών μέσω των προβληματισμών που τίθενταικαι η συμμετοχή τους στην εκπαιδευτική διαδικασία. Βάσει τωναποτελεσμάτων της αξιολόγησης, η εκπαιδευτική μεθοδολογίαβελτιστοποιήθηκε και δημιουργήθηκε ηλεκτρονικό εκπαιδευτικό εργαλείομάθησης. Η βελτιστοποιημένη μεθοδολογία ενισχύει τη χρήση τηςμεθόδου μάθησης βασισμένης σε πρόβλημα, περιορίζει τη διάρκεια τωνπαραδοσιακών μεθόδων διδασκαλίας και δίνει έμφαση στις βιωματικέςδράσεις, όπως τις επί τόπου εργασίες σε Μνημεία και τις εργαστηριακέςασκήσεις. Βάσει της βελτιστοποιημένης μεθοδολογίας παρέχονταιδιδακτικές οδηγίες και προτεινόμενες εκπαιδευτικές δραστηριότητες γιακαθηγητές και μαθητές της δευτεροβάθμιας εκπαίδευσης για τηνολοκληρωμένη διεπιστημονική προσέγγιση του γνωστικού πεδίου, μεδυνητική χρήση στο σχολείο στο πλαίσιο συναφών ερευνητικών ήδιαθεματικών εργασιών.
Ανοσοπαρεμβατική θεραπεία με κλαριθρομυκίνη στην αντιμετώπιση της νοσοκομειακής σήψης από πνευμονία του αναπνευστήρα
Authors: Μαρκάκη Βασιλική
Published: September 2021

Εισαγωγή. Η πρόσφατα δημοσιευμένη (2008) κλινική μελέτη της κλαριθρομυκίνηςστους ασθενείς με σήψη και πνευμονία του αναπνευστήρα έδειξε ευνοϊκά αποτελέσματαστους ασθενείς με σηπτική καταπληξία και πολυοργανική ανεπάρκεια. Η ευνοϊκή αυτήδράση συσχετίζεται πιθανώς με τη δράση της κλαριθρομυκίνης στα μονοκύτταρα τωνσηπτικών ασθενών.Ασθενείς και Μέθοδοι. Για να επιβεβαιωθεί η ανωτέρω υπόθεση, μονοπύρηνα από33 σηπτικούς ασθενείς καλλιεργήθηκαν ex vivo για 24 ώρες παρουσία και απουσίακλαριθρομυκίνης έχοντας διεγερθεί με διάφορα αντιγόνα: LPS, Pam3Cys-SKKK,Phytohemaglutinin και θανατωμένα δια θερμότητας κύτταρα Candida albicans,Pseudomonas aeruginosa και Stapohylococcus aureus. Το ποσοστό μεταβολής τηςαπελευθέρωσης κυτταροκινών στα υπερκείμενα τους συγκρίθηκε με το ποσοστόμεταβολής της απελευθέρωσης κυτταροκινών από τα μονοκύτταρα 9 υγειών εθελοντών.Αποτελέσματα. Τα μονοκύτταρα που διεγέρθηκαν από τη φυτοαιμαγλουτινίνηαύξησαν το ποσοστό παραγωγής IL-1β, IL-6 και TNFα. Τα μονοκύτταρα πουδιεγέρθηκαν από θανατωμένα κύτταρα Pseudomonas aeruginosa αύξησαν τα ποσοστόπαραγωγής IL-1β and TNFα. Τα μονοκύτταρα που διεγέρθηκαν από τολιποπολυσακχαρίδιο και την Candida albicans αύξησαν το ποσοστό παραγωγής IL-1β,ενώ αυτά που διεγέρθηκαν από τον Staphylococcus aureus αύξησαν την παραγωγήTNFα. Η εκατοστιαία μεταβολή της απελευθέρωσης TNFα από τα μονοκύτταρα πουείχαν διεγερθεί από Pseudomonas aeruginosa και Staphylococccus aureusσυσχετίζονταν θετικά με τη βαθμολογία της κλίμακας APACHE II των ασθενών (rs=+0,441, P=0,040 και rs= +0,527, P=0,010 αντίστοιχα).Συμπέρασμα. Η κλαριθρομυκίνη μπορεί να αναστρέφει μερικώς τα αρνητικάαποτελέσματα της ανοσοπαράλυσης στα μονοκύτταρα και με τον τρόπο αυτό ναεξηγείται η ευεργετική της δράση στους ασθενείς με σηπτική καταπληξία καιπολυοργανική ανεπάρκεια στην προαναφερθείσα κλινική μελέτη.
Διδασκαλία μαθηματικών σε μαθητές με νοητική αναπηρία
Authors: Χρυσικού Βασιλική
Published: September 2021

Η ερευνητική και εκπαιδευτική κοινότητα που εστιάζει στην εκπαίδευση των μαθητών με νοητική αναπηρία αξιοποιεί κυρίως συμπεριφοριστικές προσεγγίσεις για τη διδασκαλία των μαθηματικών. Αντίθετα, οι ερευνητές στον χώρο της μαθηματικής εκπαίδευσης δίνουν έμφαση στον ρόλο των κοινωνικο-πολιτισμικών πλαισίων στη διδασκαλία και τη μάθηση. Στο πλαίσιο αυτό, τα μαθηματικά γίνονται αντιληπτά ως ένα δίκτυο κοινωνικών πρακτικών. Στην παρούσα διατριβή υιοθετήθηκε η προσέγγιση του δικτύου κοινωνικών πρακτικών για την εκπαίδευση των μαθητών με νοητική αναπηρία. Ειδικότερα, ο στόχος της έρευνας ήταν να μελετηθεί με ποιον τρόπο η κατανόηση του κοινωνικο-πολιτισμικού πλαισίου των μαθητών με νοητική αναπηρία από την ερευνήτρια-εκπαιδευτικό επηρεάζει την εκπαιδευτική διαδικασία των μαθηματικών.H μεθοδολογική προσέγγιση της έρευνας-δράσης που επιλέχθηκε για τις ανάγκες της παρούσας έρευνας οδήγησε στην αμφισβήτηση των εκπαιδευτικών πρακτικών της ερευνήτριας-εκπαιδευτικού μέσω διαφορετικών σταδίων αναστοχασμού. Συμμετέχοντες της έρευνας ήταν τρεις μαθητές με σοβαρή νοητική αναπηρία ενός τμήματος ΕΕΕΕΚ (Κατερίνα-16 ετών, Βαγγέλης-23 ετών, και Αναστασία-28 ετών). Η ερευνήτρια-εκπαιδευτικός δίδασκε μαθηματικά στους μαθητές για όλο το σχολικό έτος που διήρκησε η έρευνα. Στην έρευνα συμμετείχαν επίσης, οι μητέρες των μαθητών, ορισμένοι εκπαιδευτικοί των συγκεκριμένων μαθητών, ο διευθυντής της σχολικής μονάδας, καθώς και τα μέλη της τριμελούς συμβουλευτικής επιτροπής που λειτούργησαν ως κριτικοί φίλοι της ερευνήτριας-εκπαιδευτικού. Τα δεδομένα συλλέχθηκαν μέσω διαφορετικών ερευνητικών εργαλείων (ημερολόγιο, συνέντευξη, παρατήρηση, κ.ά.) και αναλύθηκαν χρησιμοποιώντας τη θεματική ανάλυση.Από την υλοποίηση των τριών ερευνητικών κύκλων (σχεδιασμού-δράσης-παρατήρησης-αναστοχασμού) αναδείχθηκαν συγκεκριμένοι καθοριστικοί παράγοντες που διευκολύνουν ή/και εμποδίζουν τη διδασκαλία και τη μάθηση των μαθηματικών από τους μαθητές με νοητική αναπηρία. Ειδικότερα, οι παράγοντες που αναγνωρίστηκαν σχετίζονται με χαρακτηριστικά του άμεσου εκπαιδευτικού πλαισίου – όπως είναι ο μαθητής, η ερευνήτρια-εκπαιδευτικός, τα μαθηματικά, και η σχολική τάξη, αλλά και χαρακτηριστικά του ευρύτερου εκπαιδευτικού και κοινωνικού πλαισίου – όπως είναι το σχολικό πλαίσιο, η οικογένεια, η συνεργασία σχολείου-οικογένειας, οι σημαντικοί άλλοι, η κοινότητα, τα ερευνητικά δεδομένα, η εκπαιδευτική πολιτική, και το κοινωνικό πλαίσιο. Παράλληλα, οι παρεμβάσεις που σχεδιάστηκαν και υλοποιήθηκαν από την ερευνήτρια-εκπαιδευτικό οδήγησαν σε αλλαγές στο τυπικό και άτυπο εκπαιδευτικό πλαίσιο των μαθητών, επηρεάζοντας τόσο τις πρακτικές της οικογένειας όσο και της σχολικής κοινότητας. Με τον τρόπο αυτό, η δυναμική αλληλεπίδραση των παραγόντων που επηρεάζουν τη διδακτική πράξη, καθώς και η σημασία της κατανόησης του κοινωνικο-πολιτισμικού πλαισίου κατά τη λήψη αποφάσεων για τη διδασκαλία των μαθηματικών στους μαθητές με νοητική αναπηρία αναδείχθηκαν ως ουσιαστικά στοιχεία της μελλοντικής εκπαιδευτικής μεταρρύθμισης για τον συγκεκριμένο μαθητικό πληθυσμό.
Συμβολή στην στατική και δυναμική εγκάρσια απόκριση πασσάλων θεμελιώσεως
Authors: Γιαννακός Σπυρίδων
Published: September 2021

Σκοπός της διδακτορικής διατριβής είναι η απόκτηση νέων γνώσεων σχετικά με την μη–γραμμική αλληλεπίδραση συστημάτων εδάφους–πασσαλο-θεμελιώσεων υπό στατική και δυναμική φόρτιση και συμβάλλει στην ανάπτυξη ενός καινοτομικού ολοκληρωμένου υπολογιστικού πλαισίου (μακροστοιχείου) για την αντιμετώπιση της πασσαλο-θεμελίωσης ως ενιαίου συστήματος, στην απόκριση της οποίας συνυπολογίζεται η ταυτόχρονη εξέλιξη όλων των μη–γραμμικών μηχανισμών που την συνθέτουν. Σε αυτό το πλαίσιο, αναπτύχθηκε ένα καταστατικό προσομοίωμα για την ανακυκλική φόρτιση πασσάλων σε αμμώδη υλικά, το οποίο θα αποτελέσει τη βάση για την βαθμονόμηση του μακροστοιχείου και με το οποίο μελετάται η εγκάρσια ανακυκλική και δυναμική συμπεριφορά συστημάτων πασσάλου-εδάφους. Επιπλέον, αναπτύσσονται αναλυτικές εκφράσεις για την καμπύλη αλληλεπίδρασης του πασσάλου σε όρους αξονικής φόρτισης Ν, οριζόντιας φόρτισης Q, και ροπής M, και για τον νόμο πλαστικής ροής (plastic flow rule), οι οποίες απουσιάζουν από την βιβλιογραφία. Αυτές οι αναλυτικές εκφράσεις επαληθεύονται τόσο αποπλοποιημένες αλλά και πολύπλοκες αριθμητικές αναλύσεις όσο και με τη διεξαγωγή πειραμάτων. Αποτέλεσμα της διατριβής είναι η κατανόηση του ρόλου θεμελιωδών παραγόντων στην αλληλεπίδραση συστημάτων εδάφους–πασσαλο-θεμελίωσης, όπως π.χ. η αλληλεπίδραση πασσάλου–προς–πάσσαλον στην ανελαστική περιοχή της παραμόρφωσης, οι μη–γραμμικότητες διεπιφάνειας, και η δημιουργία πλαστικών αρθρώσεων στον πάσσαλο.
Συγκριτική μελέτη με OCT και HRT της στοιβάδας των οπτικών ινών του οπτικού νεύρου σε ασθενείς με ψευδοαποφολίδωση με ή χωρίς γλαύκωμα
Authors: Ρήγα Φρύνη
Published: September 2021

Σκοπός: Σύγκριση και αξιολόγηση της κεφαλής του οπτικού νεύρου και της στοιβάδος των οπτικών ινών με μετρήσεις που εγιναν με το OCT, το HRT και τα Οπτικά Πεδία σε υγιείς και σε ασθενείς με ψευδοαποφολίδωση με ή χωρίς αυξημένη ΕΟΠ.Μέθοδος: Συνολικά 96 ασθενείς περιελήφθησαν στην μελέτη ηλικίας 65-78 ετών. Το normal group αποτελούσαν 28 άτομα (14 άνδρες και 14 γυναίκες). Οι 68 ασθενείς με ψευδοαποφολίδωση (21 άνδρες και 47 γυναίκες) χωρίστηκαν σε δύο group. Το πρώτο group είχε ψευδοαποφολίδωση με αυξημένη ΕΟΠ και το δεύτερο είχε ψευδοαποφολίδωση χωρίς αυξηένη ΕΟΠ. Το normal group επιλέχθηκε τυχαία και περιορίστηκε σε αυτούς χωρίς γλαυκωματικές βλάβες στο ΟΝ στα ΟΠ και με ΕΟΠ <16mmHg. Όλες οι μετρήσεις της ΕΟΠ, του OCT, HRT και των ΟΠ γίνονταν κάθε φορά από τον ίδιο εξεταστή την ίδια μέρα κάθε 3 μήνες.Αποτελέσματα: Το πάχος των RNFL μετρώντας με το OCT ήταν μεγαλύτερο στο normal group απ’ότι στα άλλα δύο (98.04μm vs. 75.42 μm και 97.02 μm, p<0.05). Η rim area είχε mean difference -0.44, το C/D ratio έδειξε mean difference 0.31, στατιστικά σημαντικές διαφορές μεταξύ του normal και των δύο ομάδων (p<0.05). Οι παράμετροι των ΟΠ ήταν -0.28 για το normal group vs -0.32 και -0.18 για τα άλλα δύο group.Συμπεράσματα: To OCT και το HRT φάνηκε ότι ήταν ικανά να διακρίνουν τους οφθαλμούς με προοδευτικές βλάβες σε σχέση με τα ΟΠ που παρουσίαζαν τους ίδιους οφθαλμούς σταθερούς.
Leadership and teamwork competencies development through an outdoor experiential training program
Authors: Κουρτεσοπούλου Άννα
Published: September 2021

Εξαιτίας των ραγδαίων οικονομικών αλλαγών που συμβαίνουν σήμερα, υπάρχει αυξημένη ανάγκη για ανάπτυξη στελεχών. Ανάμεσα στις παγκόσμιες επαγγελματικές δεξιότητες εκείνες που διακρίνονται είναι η ευελιξία και προσαρμοστικότητα, οι ηγετικές ικανότητες, η ομαδική εργασία και η στρατηγική σκέψη. Σκοπός της συγκεκριμένης μελέτης ήταν η διερεύνηση των ακόλουθων ερευνητικών ερωτήσεων: (1) Υπάρχουν άμεσες επιδράσεις της εκπαίδευσης στις ηγετικές δεξιότητες; (2) Υπάρχουν άμεσες επιδράσεις της εκπαίδευσης στις δεξιότητες ομαδικής εργασίας; (3) Υπάρχουν διαφορές ανάμεσα στα στελέχη και τους φοιτητές ή (4) διαφορές βάσει των δημογραφικών χαρακτηριστικών, όπως η ηλικία και το φύλο μετά το παρεμβατικό πρόγραμμα στις δεξιότητες ηγεσίας και ομαδικής εργασίας; Η μεθοδολογία που χρησιμοποιήθηκε συμπεριλάμβανε τον συνδυασμό ποσοτικών και ποιοτικών δεδομένων, μέσω των επαναλαμβανόμενων παρατηρήσεων. Το δείγμα ευκολίας της έρευνας αποτελούνταν από δυο προκαθορισμένες ομάδες (επαγγελματικά στελέχη, n=51) και (προπτυχιακοί φοιτητές, n=30). Η εκπαίδευση είχε διάρκεια 2 ημέρες και περιελάμβανε μια σειρά από κατάλληλα σχεδιασμένες υπαίθριες δραστηριότητες μικρών ομάδων που συνοδεύονταν από ανατροφοδότηση. Οι ηγετικές δεξιοτήτες μετρήθηκαν με το ερευνητικό εργαλείο Multifactor Leadership Questionnaire (Bass & Avolio, 1997), το οποίο περιλαμβάνει τρία είδη ηγετικής συμπεριφοράς (μετασχηματιστική, συναλλακτικής, παθητικής) και τρία αποτελέσματα της ηγετικής συμπεριφοράς. Αντίστοιχα, η ομαδική εργασία μετρήθηκε με το ερωτηματολόγιο Team Development Indicator (Bronson, 1991). Συνοπτικά τα κύρια αποτελέσματα της μελέτης ήταν: Η βιωματική εκπαίδευση έδειξε να είναι αποτελεσματική, με τις δυο ομάδες να εμφανίζουν υψηλότερα σκορ στην δεξιότητα της ομαδικής εργασίας, επιδεικνύοντας μια μέτρια επίδραση στην περίπτωση των στελεχών και μια μεγάλη επίδραση στους φοιτητές. Παρόμοια, τα στελέχη σημείωσαν αυξημένα σκορ στην μετασχηματιστική και στην συναλλακτική ηγετική συμπεριφορά και αντίστοιχη μείωση της παθητικής ηγεσίας. Στην περίπτωση των φοιτητών, υπήρξε αύξηση της μετασχηματιστικής και μείωση της παθητικής ηγεσίας. Οι φοιτητές συγκρινόμενοι με τα ηγετικά στελέχη εμφάνισαν υψηλότερα επίπεδα ομαδικής εργασίας. Οι γυναίκες ανέφεραν μεγαλύτερα ποσοστά μετασχηματιστικής συμπεριφοράς και ήταν πιο πρόθυμες να τις υιοθετήσουν, ώστε να αυξήσουν το επίπεδο ικανοποίησης των συνεργατών τους. Η ηλικιακή κατηγορία κάτω των 22 εμφάνιζε χαμηλότερα ποσοστά παθητικής ηγεσίας και υψηλότερο επίπεδο ομαδικής εργασίας. Επίσης, οι ηλικίες των 23-29 και πάνω από 35 χρονών έδειξαν ότι καταβάλουν λιγότερη προσπάθεια. Τέλος, τα ανώτερα διοικητικά στελέχη με εργασιακή εμπειρία από τέσσερα έως και οκτώ χρόνια είχαν χαμηλότερο επίπεδο ομαδικής εργασίας, και εκείνα τα στελέχη που είχαν αλλάξει περισσότερα από τρία εργασιακά περιβάλλοντα έδειξαν να καταβάλλουν μεγαλύτερη προσπάθεια.
The role of translation in tourism advertising
Authors: Κεφάλα Σταυρούλα
Published: September 2021

Η διατριβή αναλύει την κατασκευή αναπαραστάσεων της εικόνας του Εαυτού και του Άλλου, όπως ανιχνεύονται μέσω γλωσσικών αλλαγών κατά τη μετάφραση τουριστικών κειμένων ελληνικής και αγγλικής γλώσσας. Στοχεύει επίσης στην ανάδειξη της συμβολής της Ανάλυσης Λόγου στη διαμόρφωση και την κατασκευή ταυτότητας, στον τουριστικό λόγο.Ένα κεντρικό θεωρητικό πλαίσιο αυτής της μελέτης είναι η κοινωνιολογικά προσανατολισμένη θεωρία του Κριτικού Κοσμοπολιτισμού (Critical Cosmopolitanism) (Delanty, 2006a, 2011, Swain 2009), η οποία φαίνεται να παρέχει τη δυνατότητα ερμηνείας του τρόπου κατασκευής του μηνύματος στην τουριστική διαφήμιση. Η ανάλυση αποκαλύπτει διαφορετικές πτυχές των στρατηγικών κατασκευής της ταυτότητας του τουριστικού προορισμού και του ταξιδιώτη.Τα αποτελέσματα αναδεικνύουν διαφορές ως προς την αποτύπωση συγκεκριμένων αξιών όπως: η παράδοση, η επαφή με άλλους πολιτισμούς, το ρίσκο στα πλαίσια της ταξιδιωτικής εμπειρίας, ο καταναλωτισμός, η τάση φυγής, κλπ, καθώς και η κατανομή των ρόλων εξουσίας μεταξύ οικοδεσπότη-ταξιδιώτη και πολιτισμών σε παγκόσμια κλίμακα.Τα ευρήματα αποσκοπούν στην ανάδειξη πρακτικών κατασκευής και μετάφρασης ταυτοτήτων στον τουριστικό λόγο και αναδεικνύουν το ρόλο της γλώσσας και της μετάφρασης ως εργαλείου τουριστικής πολιτικής και σχεδιασμού διαφημιστικής εκστρατείας, αλλά και διαπολιτισμικής επικοινωνίας γενικότερα.
Νέες μορφές εργασίας
Authors: Λώλης Βασίλειος
Published: September 2021

Η διδακτορική διατριβή επικεντρώνεται στις συνέπειες των ευέλικτων μορφών εργασίας στο κοινωνικό γόητρο των εργαζομένων. Το κοινωνιολογικό πρόβλημα που απασχόλησε τη διατριβή σχετίζεται με το κατά πόσο η ευέλικτη εργασία επηρεάζει και ως προς ποια κατεύθυνση το κοινωνικό γόητρο των εργαζομένων, καθώς και πως οι ίδιοι οι εργαζόμενοι βιώνουν και αντιλαμβάνονται το κοινωνικό γόητρο που απορρέει από την εργασία. Από τη διεθνή και ελληνική βιβλιογραφία διαπιστώνεται ότι το κοινωνικό γόητρο των εργαζομένων που διαμορφώνεται μέσα από την εργασία τους καθορίζεται ή μεταβάλλεται βάση αντικειμενικών (συνθήκες εργασίας) και υποκειμενικών (κοινωνικές σχέσεις, βιώματα) παραμέτρων. Ωστόσο, από τη δεκαετία του 1970 και μετά, παρατηρούμε ότι οι αλλαγές στη ρύθμιση της εργασίας στον πρωτογενή, δευτερογενή και τριτογενή τομέα και κατά κύριο λόγο οι αλλαγές στις ΔΕΚΟ, διαμορφώνουν ένα εργασιακό περιβάλλον που χαρακτηρίζεται από αστάθεια, αποσυλλογικοποίηση και προβλήματα που συνδέονται με το οικονομικό και κοινωνικό γόητρο των εργαζομένων. Για τη διερεύνηση των παραπάνω επιλέχθηκε η περίπτωση των εργαζομένων στη ΔΕΗ. Οι λόγοι που με οδήγησαν να επιλέξω τους εργαζομένους της ΔΕΗ ήταν οι ακόλουθοι: α) η σημασία του συγκεκριμένου οργανισμού ως παραγωγός (και διανομέας) ενέργειας για την οικονομία της χώρας και ο ρόλος της ως ρυθμιστής των σχέσεων μεταξύ κράτους και εργασίας, β) ο κομβικός ρόλος που επιτελεί η ΔΕΗ ανάμεσα στο δημόσιο και ιδιωτικό τομέα της εργασίας, γ) οι πρακτικές και πολιτικές πρώτα εφαρμόζονται σε επιχειρήσεις δημόσιου χαρακτήρα και έπειτα εφαρμόζονται σε άλλες επιχειρήσεις, και δ) αποτελεί το συνδετικό κρίκο ανάμεσα στους διεθνείς οργανισμούς ρύθμισης της οικονομίας και εμπορίου με την Ελλάδα (π.χ. Ε.Ε. IMF, IEA). Το θεωρητικό υπόβαθρο της διδακτορικής διατριβής βασίζεται σε μια σύνθεση των βασικότερων χαρακτηριστικών της μαρξιστικής και της βεμπεριανής προσέγγισης. Η έρευνα πεδίου πραγματοποιήθηκε με την πραγματοποίηση ποσοτικής (ερωτηματολόγια) και ποιοτικής (ημι-δομημένες συνεντεύξεις και παρατήρηση) έρευνας στους εργαζομένους στη ΔΕΗ σε διοικητικές υπηρεσίας, σε μονάδες παραγωγής και ορυχεία, από τον Μάιο του 2011 μέχρι και τον Οκτώβρη του 2011.Η διατριβή συμπεραίνει ότι οι άτυπες μορφές εργασίας, η αποειδίκευση, η εξατομίκευση, η αβεβαιότητα και ανασφάλεια - που ήταν κυρίως εμφανή στο μη μόνιμο προσωπικό – αρχίζουν να κάνουν την εμφάνισή τους και στους μόνιμους εργαζομένους. Επιπλέον, παρατηρείται μια παγίωση των αρνητικών συνεπειών στην εργασιακή ταυτότητα, διότι η εργασία γίνεται ασαφής, χωρίς συγκεκριμένα καθήκοντα, δεν απαιτεί ιδιαίτερες δεξιότητες, είναι κατάλληλη για σχεδόν όλους τους εργαζομένους και χωρίς να συνδέεται στο χώρο και τον χρόνο. Από την άλλη πλευρά διαπιστώνεται ότι κάποιες ομάδες εργαζομένων, μέσα από την αβεβαιότητα και την ευελιξία, ανακαλύπτουν νέες μορφές κοινωνικού γοήτρου, όπως είναι η ύπαρξη επιχειρηματικής λογικής ανάμεσα σε ομάδες εργαζομένων στο δημόσιο τομέα.
Αξιολόγηση παραγόντων πρόβλεψης της θεραπευτικής απάντησης στα γλυκοκορτικοειδή σε ασθενείς με θυρεοειδική οφθαλμοπάθεια
Authors: Τσιρούκη Θεοδώρα
Published: September 2021

Στόχος: Στόχος της μελέτης μας είναι να καθιερωθεί ένα θεραπευτικό σχήμα όσο το δυνατό πιο αποτελεσματικό και ασφαλές για τους ασθενείς με ενεργό, μέτρια-προς-σοβαρή Θυρεοειδική Οφθαλμοπάθεια (ΘΟ). Επίσης στόχος μας είναι να αξιολογηθεί ο συνδυασμός των κλινικών και απεικονιστικών παραμέτρων στον έλεγχο της αποτελεσματικότητας της θεραπευτικής αντιμετώπισης με Γλυκοκορτικοειδή (GC) και στη πρόβλεψη της πορείας της ΘΟ.Μεθοδολογία: 39 ασθενείς με ενεργή, μέτρια-προς-σοβαρή ΘΟ συμμετέχουν στη μελέτη μας. Οι ασθενείς έλαβαν θεραπεία σύμφωνα με πρότυπα της Ευρωπαϊκής Εταιρίας της ΘΟ (EUGOGO), δηλαδή ενδοφλέβια (iv) Μεθυλπρεδνιζολόνη συνολικής δόσης 4.5 γραμμαρίων - διαιρεμένη σε 12 εβδομαδιαίες δόσεις. Στο τέλος της ενδοφλέβιας θεραπείας οι ασθενείς υποβλήθηκαν σε κλινική εξέταση και Μαγνητική Τομογραφία κόγχων (MRI), με τη χρήση της ακολουθίας STIR (short Τ1 inversion recovery). Με βάση αυτό τον έλεγχο, οι ασθενείς που εξακολουθούσαν να παρουσιάζουν ενεργό νόσο στο σημείο αυτό, έλαβαν επιπλέον θεραπεία με από του στόματος (per os) Πρεδνιζολόνη, για άλλες 12 εβδομάδες (ομάδα 1). Οι ασθενείς που στο τέλος της iv θεραπείας είχαν ανενεργή νόσο, δεν έλαβαν επιπλέον θεραπεία (ομάδα 2).Όσον αφορά το δεύτερο σκέλος της μελέτης μας, ερευνήθηκε η μεταβολή του πάχους των 4 ορθών Οφθαλμοκινητικών μυών (ΟΚΜ) σε ασθενείς με ΘΟ, όπως μετράται με τη χρήση της MRI. Η σύγκριση έγινε μεταξύ 3 ομάδων, δηλαδή σε 31 ασθενείς (62 οφθαλμοί) που πάσχουν από μέτρια-προς-σοβαρή ΘΟ, σε 24 ασθενείς (48 οφθαλμοί) που πάσχουν από νόσο του Graves, χωρίς κανένα κλινικό σημείο ΘΟ, και σε μία ομάδα ελέγχου (72 ασθενείς, 144 οφθαλμοί), που δεν εμφάνιζε καθόλου θυρεοειδική και οφθαλμική νόσο.Αποτελέσματα: Στο σύνολο των 39 ασθενών που ολοκλήρωσαν τη μελέτη, οι 21 ανήκουν στην ομάδα 1 και οι 18 στην ομάδα 2. Στις 12 εβδομάδες, η συνολική κλινική απάντηση στη θεραπεία ήταν 76.9% (30 από τους 39 ασθενείς) και η βελτίωση του Clinical Activity Score (CAS) 84.6% (33/39 ασθενείς). Στις 24 εβδομάδες, η συνολική κλινική απάντηση στη θεραπεία ήταν 92.3% (36 από τους 39 ασθενείς) και η βελτίωση του Clinical Activity Score (CAS) 94.9% (37/39 ασθενείς), χωρίς στατιστικά σημαντική διαφορά της ενεργότητας και της βαρύτητας της ΘΟ μεταξύ των 2 ομάδων. Υποτροπή της νόσου παρατηρήθηκε στο 7.7% και σημαντικές επιπλοκές στο 4.9%. Όσον αφορά το δεύτερο σκέλος της μελέτης μας, αποδείχτηκε ότι η διάμετρος και το εμβαδό των ορθών ΟΚΜ έχουν στατιστικά σημαντική διαφορά μεταξύ και των 3 ομάδων.Συμπεράσματα: Σε ασθενείς με μέτρια-προς-σοβαρή ΘΟ, η θεραπεία με iv GC, ακολουθούμενη από per os αγωγή όπου χρειάζεται, είναι ένα αποτελεσματικό θεραπευτικό σχήμα, με χαμηλά ποσοστά υποτροπών και παρενεργειών. Η STIR MRI αποτελεί ένα σημαντικό εργαλείο στην αναγνώριση των ασθενών που χρήζουν επιπρόσθετη per os θεραπεία, και μπορεί να αποτελέσει ένα σημαντικό προγνωστικό στοιχείο για την πρόβλεψη της πορείας της ΘΟ.
Επίγειες ασύρματες οπτικές τηλεπικοινωνιακές ζεύξεις και μελέτη τεχνικών για τη βελτίωση της απόδοσή τους
Authors: Στασινάκης Αργύρης
Published: September 2021

Στην παρούσα διδακτορική διατριβή μελετώνται οι ασύρματες οπτικές ζεύξεις ανοιχτού χώρου (Free Space Optics, FSO), όπου πομπός και δέκτης επικοινωνούν με τη βοήθεια μιας δέσμης laser. Τα συστήματα FSO παρουσιάζουν μεγάλο ερευνητικό και εμπορικό ενδιαφέρον λόγω των πλεονεκτημάτων που προσφέρουν, με κυριότερο τον υψηλό ρυθμό μετάδοσης δεδομένων που επιτυγχάνουν και το πολύ χαμηλό κόστος. Τα συστήματα όμως αυτά είναι ευάλωτα σε εξωτερικούς παράγοντες, όπως τα διάφορα καιρικά φαινόμενα, η ατμοσφαιρική τυρβώδη ροή και τα σφάλματα σκόπευσης. Η ατμοσφαιρική τυρβώδης ροή και τα σφάλματα σκόπευσης προκαλούν ταχύτατες μεταβολές της κανονικοποιημένης ισχύος οπτικής ακτινοβολίας στον δέκτη, φαινόμενο παρόμοιο με το φαινόμενο των διαλείψεων στις επικοινωνίες ραδιοσυχνοτήτων. Οι γρήγορες αυτές μεταβολές μελετώνται με τη χρήση στατιστικών κατανομών. Πρώτος στόχος της διατριβής είναι η μελέτη της επίδρασης των παραγόντων αυτών στις επιδόσεις του συστήματος και ειδικότερα στη διαθεσιμότητα, στην αξιοπιστία και στην απόδοση του. Πιο συγκεκριμένα, μελετώνται η πιθανότητα διακοπής ζεύξης, ο ρυθμός σφαλμάτων μετάδοσης, η χωρητικότητα διακοπής καθώς και η μέση χωρητικότητα του καναλιού και εξάγονται εξισώσεις για κάθε μετρική. Παράλληλα, μελετώνται συστήματα FSO με εφαρμογή της πολυπλεξίας OFDM, η οποία εισάγει το φαινόμενο του ψαλιδισμού, φαινόμενο το οποίο μελετάται για πρώτη φορά σε ασύρματες οπτικές ζεύξεις σε συνδυασμό με την ατμοσφαιρική τυρβώδη ροή. Στη συνέχεια, προτείνονται τεχνικές, διατάξεις και αρχιτεκτονικές για την αντιμετώπιση όλων των παραγόντων που επιδρούν αρνητικά στο σύστημα και μειώνουν την απόδοσή του. Έτσι, μελετάται η τεχνική των πολλαπλών αλμάτων με χρήση είτε ενισχυτών ή/και αναγεννητών, η οποία έχει ως στόχο την αύξηση της ενεργού απόστασης μεταξύ πομπού και δέκτη με χρήση ενδιάμεσων κόμβων. Κατόπιν, η τεχνική της διαφορικής λήψης, στην οποία πολλαπλά αντίγραφα του σήματος αποστέλλονται στον χρήστη είτε σε διαφορετικά χωρικά κανάλια (διαφορική λήψη στον χώρο), είτε σε διαφορετικές χρονικές στιγμές (διαφορική λήψη στον χρόνο) ή σε διαφορετικά μήκη κύματος (διαφορική λήψη στο μήκος κύματος). Για όλες τις παραπάνω τεχνικές εξάγονται εξισώσεις, μέσω των οποίων παρουσιάζονται αριθμητικά αποτελέσματα που περιγράφουν τη συμπεριφορά του συστήματος. Τέλος, παρουσιάζεται η πειραματική διάταξη, που αναπτύχθηκε, καθώς και κάποιων πειραματικών αποτελεσμάτων, προκειμένου να επιβεβαιωθεί η πολύ καλή ακρίβεια που παρουσιάζει στον υπολογισμό των διακυμάνσεων της ισχύος οπτικής ακτινοβολίας, λόγω ατμοσφαιρικής τυρβώδους ροής, ένα από τα στατιστικά μοντέλα, τα οποία χρησιμοποιούνται ευρέως για τη μελέτη των FSO συστημάτων.
Διαφορές και ομοιότητες στην ανοσιακή απάντηση του σηπτικού ασθενούς μετά οξεία χειρουργική κοιλία συγκριτικά με το σηπτικό σύνδρομο άλλης λοιμώδους αιτιολογίας
Authors: Κριτσέλης Ιωάννης
Published: September 2021

Former studies of our group have shown that the innate and adaptiveimmune status may differ in relation with the causative infection. To this sameend, it was investigated if kinetics of circulating lipopolysaccharide (LPS)leading to inflammatory response may differ. Blood was sampled from 189patients with sepsis and 206 with severe sepsis/shock starting 24 hours fromadvent of sepsis and repeating on day 3. Serum LPS was measured byLimulus Amebocyte Lysate (LAL) assay. From 59 patients, circulatingmonocytes were isolated and incubated in the absence/presence of LPS.Concentrations of tumour necrosis factor alpha (TNFα) were measured insupernatants by an enzyme immunoassay. In either category of severity,circulating LPS was greater among sufferers from primary Gram-negativebacteraemia (BSI) and from community-acquired pneumonia (CAP) thansufferers from other underlying infections. LPS were greater among patientswith BSI compared to patients with secondary Gram negative bacteraemia and patients without bacteraemia. Greater decrease of circulating LPS over48 hours was recorded for survivors compared to non survivors only withinsufferers from BSI and CAP. Significant endotoxemia was considered forpatients with serum LPS within the upper quartile of distribution; theirmonocytes were less potent for release of TNFα. It is concluded thatendotoxemia in sepsis varies greatly with the underlying infection; this isrelated with immunoparalysis of monocytes with implications on final outcome.
Μελέτη των μεταβολών του sTREM και TREM-1 σε πειραματικό μοντέλο φλεγμονής κατά τη διάρκεια της κύησης
Authors: Ευαγγελινάκης Νικόλαος
Published: September 2021

Σκοπός: Διερεύνηση των μεταβολών στην κυτταρική συνιστώσα τουανοσοποιητικού συστήματος της μητέρας σε ένα πειραματικό μοντέλο πρόωρουτοκετού σε επίμυες.Υλικά & Μέθοδοι: Τη 14,5η ημέρα μετά τη γονιμοποίηση C57BL/6J επίμυωνείτε χορηγούνταν ενδοπεριτοναϊκά λιποπολυσακχαρίτης του Escherichia coli(LPS) είτε συλλέγονταν το ολικό αίμα τους. Η ενδοπεριτοναϊκή χορήγηση LPSείχε ως αποτέλεσμα την έναρξη πρόωρου τοκετού σε 24 περίπου ώρες. 10-12hsμετά την έγχυση LPS (έναρξη φαινομένων τοκετού) συλλεγόνταν το ολικό αίματου επίμυος. Στα δείγματα από το ολικό αίμα των επίμυων προσδιορίστηκαν ταCD3, CD4, CD8, CD80, CD86 και Annexin-V θετικά μονοπύρηνα κύτταρα με τηχρήση κυτταρομέτρου ροής. Η ομάδα ελέγχου αποτελείτο από μηεγκυμονούντες επίμυες.Αποτελέσματα: Το ποσοστό της απόπτωσης των μονοκυττάρων και τωνλεμφοκυττάρων καθώς και η έκφραση των CD80+ και CD86+ κυττάρωναυξανόταν σε μη εγκύους επίμυες μετά από τη χορήγηση LPS (p=0.009,p=0.002, p<0.001 και p=0.005, αντίστοιχα), ενώ παρέμενε αμετάβλητη στουςεγκύους επίμυες μετά την έγχυση LPS. Η έκφραση των CD3+/4+ και CD3+/8+λεμφοκυττάρων αυξανόταν μετά την έγχυση LPS τόσο στους εγκύους (p=0.001,p=0.011, αντίστοιχα) όσο και στους μη εγκύους επίμυες (p=0.008, p<0.001,αντίστοιχα).Συμπεράσματα: Η μη ειδική κυτταρική ανοσία καταστέλλεται κατά τη διάρκειατης κύησης στους επίμυες, σε αντίθεση με την ειδική ανοσολογική απάντησηστις λοιμώξεις η οποία δε μεταβάλλεται σε σχέση με μη εγκυμονούντες επίμυες.